

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**Povjerenstvo za provedbu javnog natječaja za imenovanje**

**pročelnika Upravnog odjela za prostorno uređenje, graditeljstvo,**

**zaštitu okoliša i državnu imovinu Bjelovarsko-bilogorske županije**

KLASA: 112-02/25-01/10

URBROJ: 2103-15-25-3

Bjelovar, 13.08.2025.

**Obavijest uz javni natječaj za imenovanje pročelnika Upravnog odjela za**

**prostorno uređenje, graditeljstvo, zaštitu okoliša i državnu imovinu**

**Bjelovarsko-bilogorske županije koji je objavljen u “Narodnim novinama” broj 111/25 dana 13.08.2025. godine, stranicama Hrvatskog zavoda za zapošljavanje Područni ured Bjelovar i mrežnoj stranici Bjelovarsko-bilogorske županije dana 13.08.2025. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08, 61/11, 4/18, 112/19 i 17/25), Povjerenstvo za provedbu javnog natječaja za imenovanje pročelnika Upravnog odjela za prostorno uređenje, graditeljstvo, zaštitu okoliša i državnu imovinu Bjelovarsko-bilogorske županije, ***obavještava*** kandidate koji su podnijeli prijave na javni natječaj, da pisano testiranje obuhvaća provjeru znanja i sposobnosti, te provjeru poznavanja rada na računalu.

Pisano testiranje obuhvaća:

**• Pročelnik Upravnog odjela za prostorno uređenje, graditeljstvo, zaštitu okoliša i državnu imovinu**

Pravni izvori za pripremanje kandidata za provjeru su slijedeći:

* Ustav RH (Narodne novine, broj: 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 5/14),
* Zakon o lokalnoj i područnoj (regionalnoj) samoupravi (Narodne novine, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20),
* Zakon o gradnji (Narodne novine, broj: 153/13, 20/17, 39/19, 125/19 i 145/24)
* Zakon o prostornom uređenju (Narodne novine, broj: 153/13, 65/17, 114/18, 39/19, 98/19 i 67/23),
* Zakon o upravljanju nekretninama i pokretninama u vlasništvu Republike Hrvatske (Narodne novine, broj: 155/23).

Provjera poznavanja rada na računalu obuhvaća:

* upravljanje datotekama,
* rad u Microsoft Word-u, Microsoft Excel-u i Outlook-u,
* korištenje internetom i emailom.

Testiranje će se provesti na operativnom sustavu Windows 10 i Microsoft Office-u 2013.

Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.

Upute kandidatima o testiranju objavit će se na oglasnoj ploči i mrežnoj stranici Bjelovarsko-bilogorske županije najmanje pet dana prije održavanja provjere.

Opis poslova pročelnika Upravnog odjela za prostorno uređenje, graditeljstvo, zaštitu okoliša i državnu imovinu Bjelovarsko-bilogorske županije:

* rukovodi Upravnim odjelom u skladu sa zakonom i propisima te zastupa i predstavlja Upravni odjel u svim poslovima,
* brine o zakonitom i pravovremenom izvršenju poslova,
* vodi, izrađuje i provodi projekte s područja graditeljstva koji se financiraju iz fondova Europske unije, ministarstava ili drugih donatorskih izvora,
* obavlja najsloženije poslove vezane uz donošenje dokumenata prostornog uređenja, građenja, gospodarenja otpadom, infrastrukture te zaštite prirode i okoliša,
* provodi i rješava upravne i neupravne postupke u prvom i drugom stupnju u upravnim i neupravnim stvarima iz djelokruga rada Upravnog odjela,
* prati stanje i primjenu propisa u određenim upravnim područjima iz djelokruga rada Upravnog odjela i daje stručne upute za rad,
* daje mišljenje o prijedlozima i drugim materijalima koje za potrebe županijskih tijela pripremaju ustanove, čiji je osnivač županija, iz područja nadležnosti Upravnog odjela.

Podaci o plaći:

Odlukom o koeficijentima za obračun plaća službenika i namještenika Bjelovarsko-bilogorske županije, za navedene poslove na koje se službenik/ca prima, utvrđen je koeficijent u visini 4,20 za obračun plaće. Koeficijent se množi sa osnovicom za obračun plaće. Dobiveni iznos predstavlja plaću u bruto iznosu.

**Povjerenstvo za provedbu**

**javnog natječaja za imenovanje pročelnika**

**Upravnog odjela za prostorno uređenje,**

**graditeljstvo, zaštitu okoliša i državnu imovinu**

**Bjelovarsko-bilogorske županije**